Părinții se vor călca în picioare pentru adeverințele copiilor. Medicii sunt revoltați: "Sute de adeverințe pe secundă“.
Oamenii n-au încotro și trebuie să se calce în picioare la medicul de familie ca să primească hârtia pentru copiii lor. "O aberație – sunt cabinete cu 500 de copii înscriși. Unii vor adeverința în aceeași zi“, spune Raluca Zoitanu, președinte Federația Patronatelor Medicilor de Familie. Nu ai voie să mergi la școală dacă nu ai adeverință pentru înscrierea în colectivitate și aviz epidemiologic pentru reintrare în colectivitate.
Școala rămâne o poveste pentru cascadorii plânsului în România. Covidul rămâne în aceleași limite – 1358 de noi infectați si 47 de dispăruți, dar Ministerul Sănătății ignoră vocea rațiunii.Birocrații români parcă iubesc umilința cetățenilor – să se calce în picioare la medicul de familie ca să primească hârtia care arată că sunt bine sănătoși și copiii au voie să meargă liberi la școală.Ce clădesc unii noaptea, birocrații dărâmă a doua zi cu patru mâini. România a intrat de ieri în lumea civilizată cu pacienții asimptomatici – de acum încolo medicul de familie îi declară vindecați și nu mai au nevoie de retestare. Același minister însă se joacă de-a hârtia ca în Procesul lui Kafka – nu ai voie să mergi la școală dacă nu ai adeverință pentru înscrierea în colectivitate și aviz epidemiologic pentru reintrare în colectivitate. Adică sute de mii de hârtii scrise în câteva zile cu cozi imense și o joacă de-a sănătatea."O aberație – sunt cabinete cu 500 de copii înscriși. Unii vor adeverința în aceeași zi – deci luni dimineața la 8.00 doctorul de familie ar trebui să scrie sute de adeverințe, la secundă. Au fost hârtii concepute pentru grădinițe. Acum toți se acoperă de hârtii și situația nu se va opri pe 14 septembrie“, spune Raluca Zoitanu, președinte Federația Patronatelor Medicilor de Familie, care e revoltată.